Daar is baie mense wat sorgeloos is, en wat selfs goddeloos is, maar dis nie die Bybel se skuld nie.
Dis ook nie die leer van verlossing en vryskelding van sondes se skuld nie. Hulle is net doodgewoon nie opregte gelowiges nie, daarom bewys hulle lewens dit.
Die mense wat aan die ander kant besef dat Christus vir hulle gesterf het, weet om ware dankbaarheid aan die Here te betoon.